משרד האנרגייה . הבטחת אספקת גז טבעי לדעת משרד מבקר המדינה, לאור ההיענות המצומצמת לקבלת מענק ממרכז ההשקעות, על המדינה לבחון בהקדם דרכים נוספות לעודד צרכנים לעבור לשימוש בגז. בד בבד, על משרד האוצר להקפיד לבעביר את כספי הסיוע לצרכני רשת החלוקה בזמן, ולהתנות את ההעברה באישורים המתאימים. משרד מבקר המדינה מעיר כי לא נמצאו מסמכי ם המעידים על התערבותה הממשית של רשות הגז בעניין אי -ההסכמות בין נתג"ז לגופים אחרים. לדעת משרד מבקר המדינה, על רשות הגז לפעול במלוא המרץ כדי ליישב את המחלוקות בין רשויות המדינה ולהחליט בהקדם בדבר המתכונת שבה יינתן הרישיון באזור ירושלים, כדי להחיש את פריסת רשת החלוקה. דחיית פריסת רשת החלוקה פוגעת באמון הצרכנים בשוק הגז הטבעי, לצד הנזקים הכלכליים והסביבתיים הנגרמים מהעיכוב במעבר למקור אנרגיה יעיל וידידותי יותר לסביבה. לדעת משרד מבקר המדינה, על משרד האנרגיה להפעיל את סמכותו ולחייב את הזכיינים למצות בפרק זמן המוגדר בחוק את מלוא הפוטנציאל של מאגרי הגז הנמצאים בחזקתם, תוך יצירת תנאים עסקיים מתאימים או לחלופין לדרוש את החזרת הזכויות במאגר למדינה. מטרת המהלך היא להבטיח אספקת גז טבעי לפי צורכי המשק. משק הגז מאופיין באי-ודאות גדולה ובסיכונים כלכליים ניכרים ליזמים. סיכונים אלו עלולים להשפיע על כמויות הגז המופקות על ידיהם. הקושי בהערכת כמות משאבי הגז והצריכה המשקית הצפויה ב -25 השנים הבאות מחייבים נקיטת מדיניות מאוזנת וזהירה בשיתוף כל המשרדים הרלוונטיים. לדעת משרד מבקר המדינה, על הגופים האלה לגבש לאלתר מדיניות ברורה ומוסכמת בנוגע להערכת כמויות הגז בהתבסס על הכלים המקובלים בעולם ועל היקפי הצריכה העתידיים, כדי לאפשר תכנון בר קיימא של משק הגז וליצור ודאות רבה יותר ליזמים. משרד מבקר המדינה מעיר למשרדי האנרגיה, האוצר, משרד ראש הממשלה ורשות ההגבלים העסקיים כי אסדרה חלקית בלבד של ניהול משק הגז גרמה לחוסר ודאות של השחקנים בשוק הגז. אסדרה חלקית עלולה לעכב ואף לטרפד את מימון פיתוח מאגרי הגז הטבעי, וכפועל יוצא עלול להיווצר גם חוסר ודאות בכל שרשרת האספקה של משק הגז. לדעת משרד מבקר המדינה, ניהול אחראי של משק האנרגיה מחייב את הממונה על ענייני נפט לבדוק מפעם לפעם את איתנותם הפיננסית של בעלי ההרשאות, לכל אורך תקופת ההרשאה, ולהכין תכנית פעולה אם יתעוררו קשיים כלכליים אצל בעל הרשאה, העלולים לעכב את פיתוח המאגר או את הפקת הגז ממנו. מצב זה בעייתי במיוחד כיום, מפני שחלק הארי של מאגרי הגז במים הכלכליים של מדינת ישראל מוחזקים בידי קבוצה אחת של בעלי הרשאות. במידת הצורך, על משרד האנרגיה להפעיל את סמכותו החוקית ולחייב את הזכיינים למצות בפרק זמן המוגדר בחוק את מלוא הפוטנציאל של מאגרי הגז הנמצאים בחזקתם או להחזיר את ההרשאה לממונה. קידוחי הניסיון (אקספלורציה) הם פעילות רבת סיכון הדורשת משאבים עצומים. לדעת משרד מבקר המדינה, חוות דעת מקדמית היא הליך מבורך, אך לא די בהליך אד-הוק כזה כדי ליצור את הוודאות והשקיפות הנדרשות בשוק קידוחי הניסיון. יש לסיים בלוח זמנים קצר את הכנתן של תקנות ברורות וסדורות, כדי שהגופים הפועלים בשוק קידוחי הניסיון יוכלו לדעת - מתי ובאילו תנאים ניתן להעביר הרשאה לאחר. לדעת משרד מבקר המדינה, יש להסדיר בחקיקה את קבלת האישורים מהמאסדרים השונים לצורך חיפוש גז במים הכלכליים של המדינה ולצורך הפקתו. יש לדאוג לתיאום בין המאסדרים או להסמיך מאסדר אחד שירכז את הטיפול בכלל האישורים הנדרשים לצורך הגשת הבקשה. משרד מבקר המדינה מעיר כי הכנת תמ"אות על ידי יזם פרטי שהוא בעל עניין מעלה סוגיות שונות, במיוחד בנוגע לדרכי הה תמודדות עם מצבים שבהם האינטרסים של היזם אינם חופפים את האינטרסים הציבוריים. מן הראוי שמשרד הפנים יבחן את הנושא ויגבש הנחיות מתאימות, שיוחלו במקרים שבהם יוחלט כי יזם פרטי יכין תמ"א, לרבות אמות מידה למקרים אלה. לדעת משרד מבקר המדינה, היעדר מגוון ספקים המספקים גז באופן רציף ואמין למשק חייב היערכות מתאימה של משק החשמל וניהול מאוזן ואחראי של מאגר "מארי B " באותה עת. על משרד האנרגיה, כאחראי המרכזי ליישום המדיניות בתחום האנרגיה, לגבש בשיתוף פעולה עם המשרד להגנת הסביבה מדיניות מאוזנת ואחראית לשימוש בגז ובדלקים חלופיים לייצור חשמל בעתות משבר, תוך שמירה על יציבותו של משק האנרגיה ועל האינטרסים הכלכליים והסביבתיים של מדינת ישראל. החלטת המועצה מיולי 2010 והפיתרון החלופי שאושר בעקבותיה- חיבור מאגר "תמר" לתחנת הקבלה הדרומית - הובילו לכך שבמועד סיום הביקורת משק הגז כולו נשען על תחנת קבלה פעילה יחידה. אספקת הגז לצפון, כל עוד לא הוקמה תחנת קבלה נוספת ולא הוקם הקו המזרחי של מערכת ההולכה58 , מתבססת כולה על צינור ימי אחד. לאחר מועד סיום הביקורת, בסוף מרץ 2013 , החל המשק בתהליך של יציאה ממשבר הגז עם חיבורו של המצוף הימי והזרמת גז ממאגר "תמר". משרד מבקר המדינה מעיר למשרד האנרגיה ולמוסדות התכנון כי השינוי במטרתו של המכרז לא בא לידי ביטוי בדחיית לוח הזמנים שנקבע במכרז, וככל הנראה הפרויקט גם לא יעמוד בלוח הזמנים שנקבע בהחלטת המועצה ממאי 2012 ובהחלטת הממשלה מיוני 2012. משרד מבקר המדינה מעיר כי נוכח הפער בין הביקוש הצפוי לגז טבעי בשנים הבאות ובין ההיצע שלו, על רשות הגז לוודא היענות מלאה של ספקי הגז לכלל הצרכנים באמצעות הכלים העומדים לרשותה. זאת, בין היתר, על ידי קביעת אמות מידה להפיכתו של "מארי B ," למאגר אחסון לרבות קביעת המסגרת החוקית לפעילותו, ולהבטחת השלמת כל הפעולות הנחוצות להגדלת קיבולת הצינור המוביל גז מאסדת "תמר" אל תחנת הקבלה הדרומית. .הגז הטבעי הוא משאב טבע ששימושיו רבים ומגוונים: ייצור חשמל, הפקת אנרגיה לתעשייה, חומר גלם בתעשייה והנעת כלי רכב. מאגרי הגז הטבעי שהתגלו בשנים האחרונות במים הכלכליים של מדינת ישראל מחוללים שינוי במשק האנרגיה הישראלי, אולם ההתבססות על גז טבעי בשיעורים גבוהים מצד אחד, וחוסר ההצלחה בגיוון מקורות אנרגיה מצד אחר, חושפים את משק ה אנרגיה לסיכונים רבים ומצמצמים את היכולת להתמודד עם תקלות בעתות משבר. על אף הישגי משרד האנרגיה בפיתוח משק הגז ובניהול פרויקטים רחבי היקף בפרקי זמן קצרים, היעדר ראייה אסטרטגית מצד משרדי הממשלה הנוגעים בדבר הביא לנקיטת צעדים חלקיים וקצרי טווח לפיתוח משק הגז, ובסופו של דבר צעדים אלה גרמו למשבר בגז בשנים 2011 -2012 . במועד סיום הביקורת, דצמבר 2012 , היה משק הגז הטבעי נתון במשבר והחל בתהליך של יציאה ממנו כמה חודשים לאחר מכן, עם הזרמת הגז מ"תמר" וחיבורו של המצוף הימי. המחסור בגז גרר שימוש בדלקי גיבוי מזהמים לייצור חש מל, שעלותם גבוהה במיליארדי שקלים לעומת החלופה של שימוש בגז. מעבר מפעלים מרכזיים במשק הישראלי לשימוש בגז טבעי והדרישה הגדלה והולכת עקב כך למשאב, מחייבים השקעה מצד המדינה בניהול המאגרים ובייצור מנגנון להערכה תקופתית שלהם. על משרד האנרגיה לגבש מדיניות ארוכת טווח בנוגע לשימושים בגז טבעי ואסדרה ברורה של משק הגז הטבעי הנותנות מענה הולם לצורכי המשק הישראלי, תוך שמירה על האינטרסים הסביבתיים והכלכליים של מדינת ישראל, ובשיתוף המשרד להגנת הסביבה, משרד ראש הממשלה, משרד האוצר ומשרד התמ"ת. נוכח העובדה שמשק הגז ממומן ומופ על בעיקר על ידי המגזר הפרטי, על משרד האנרגיה להגביר את הפיקוח על היזמים, כדי להבטיח שעתודות הגז במאגרים ינוצלו בצורה מאוזנת, תוך הפעלת פיקוח מתאים על המונופול שנוצר בתחום זה. על משרד האנרגיה ומשרד הפנים לסיים בהקדם את הכנת התמ"א לחיבור מאגרי הגז למערכת הה ולכה כדי לשפר את אמינות אספקת הגז ולהגדיל את יתירות מקורות האספקה. על משרד האנרגיה לפעול לצמצום החסמים שעוד נותרו, המעכבים את פריסת רשת החלוקה. על הממשלה לבחון דרכים נוספות לעידוד צרכנים לשימוש בגז טבעי, כגון הגברת המודעות הציבורית לנושא וחיזוק ההסדרה הקשורה לשימוש בגז. משרד מבקר המדינה מעיר כי חוסר מעורבותו של משרד התמ"ת בעניין שימושיו של הגז הטבעי בתעשייה עלול לפגוע בניצול מיטבי של המשאב, לגרום להגברת הזיהום הסביבתי, לעיכוב ואף למניעה של פיתוח תעשייה המבוססת על גז טבעי. לדעת משרד מבקר המדינה, על משרד התמ"ת, בשיתוף הגופים האחראים לפיתוח משק הגז, ליזום הכנת תכנית לאומית לפיתוח שימושים שונים בגז, תוך ניהול נכון של משאב זה ומתוך התחשבות בצורכי המשק בדורות הבאים, ולפעול ליישומה של תכנית זו. תכנית לפיתוח השימושים בגז תאפשר את פריסת רשת החלוקה בדרך שתתאים גם לצרכים העתידיים ותמנע הוספת טלאי על טלאי לרשת ברבות השנים. משרד מבקר המדינה מעיר כי מאחר שמנכ"ל משרד התמ"ת הורה כי ההחלטה על מתן סיוע לצרכנים תתקבל בהשתתפות נציגי משרד האוצר וחשבות משרד התמ"ת, י ש לפעול לפי הוראתו, כל עוד לא שונתה או הוחלפה בהוראה תקפה אחרת. השתתפותם של נציגי משרד האוצר נחוצה לגיבוי תקציבי של החלטות המתקבלות בוועדת הסיוע בטרם מתן אישורים לחברות. את הפעילות במשק הגז מממנים ומבצעים גורמים פרטיים. לדעת משרד מבקר המדינה, על המאסדרים הנוגעים בדבר לנצל את הכלים שברשותם כדי להסדיר את משק הגז, לרבות פיקוח מתאים על המונופול שנוצר בתחום זה, לפי הנסיבות. זאת, בין היתר, כדי להביא בהקדם לה גברת השקיפות של עסקאות הגז ולצמצום החסמים המונעים מצרכנים פוטנציאליים לעבור לשימוש בגז טבעי. משרד מבקר המדינה סבור שהיות שהכשרת דעת הקהל בנוגע לגז הטבעי אורכת זמן, יש לשוב ולהעלות את המודעות הציבורית בנושא.
לפי חוק הגז ודברי ההסבר להצעת החוק, יש חשיבות רבה להבחנה העקרונית והמעשית בין מערכת ההולכה ומפעילה לרשת החלוקה ומפעיליה. כשנתג"ז מספקת במישרין לצרכנים גז בלחץ נמוך או בכמות נמוכה מסף הצריכה המזערי, נוצרת חפיפה בין תחום הפעילות שלה לתחום הפעילות של בעלי רישיונות החלוקה. לדעת משרד מבקר המדינה, חפיפה זו אינה עולה בקנה אחד עם ההבחנה, על פי חוק, בין מערכת ההולכה לרשת החלוקה, עם מתן רישיון הולכה בלעדי לנתג"ז ועם חלוקת המדינה לשישה אזורי רישיונות חלוקה. על רשות הגז להידרש לנושא זה ולקבוע באופן ברור מה הם תחומי הפעילות של נתג"ז ושל זכייני בעלי הרישיונות. לחלופין, על רשות הגז לבחון אם המודל הקיים של מתן רישיון הולכה אחד לחברה הממשלתית, נתג"ז, וכמה רישיונות חלוקה, הוא המודל הרצוי לפיתוח משק הגז הטבעי, הנמצא בתחילת דרכו, וזאת בהתאם לתכלית החקיקה. היעדר קביעה ברורה בנושא עלול להוביל לזליגה של פעילות נתג"ז לתחום הפעילות של בעלי הרישיונות ובכך ביסוסם כספקי גז בלחץ נמוך עלול להיפגע ועקב כך התשלום בגין צריכת גז לצרכנים עלול להתייקר.